***Αγροτική* (1975-1992)**

Η Αγροτική Τράπεζα χρησιμοποίησε το *Δελτίον Αγροτικής Τραπέζης* (1936-1974) ως μέσο επικοινωνίας αλλά και προσφοράς στην επαγγελματική και πνευματική ανάπτυξη του αγρότη. Μετά την επιτυχία που γνώρισε το *Δελτίον* και επιδιώκοντας να συμβαδίσει με τις ανάγκες της εποχής, η Τράπεζα εκδίδει το 1975 το περιοδικό *Αγροτική*, το οποίο εγκαινιάζει μια νέα φάση της. Πέραν του στόχων που σχετίζονται με θέματα αγροτικής οικονομίας, αγροτικής πίστης και συνεταιρισμών, η Τράπεζα επιθυμεί να συμβάλει στην πολιτιστική ανάπτυξη της υπαίθρου (στο πλαίσιο του πολιτιστικού προγράμματός της) ενώ εισάγει για πρώτη φορά και θέματα προβληματισμού γύρω από την οικολογία και την τεχνολογία. Στο Ιστορικό Αρχείο ΠΙΟΠ απόκεινται 58 τεύχη της περιοδικής αυτής έκδοσης της περιόδου 1975-1992.

Ακολουθώντας την πορεία των δύο περιοδικών εκδόσεων της ΑΤΕ, ο σημερινός αναγνώστης ακολουθεί την εξέλιξη του αγροτικού τομέα στη χώρα μας και ανασυγκροτεί σε σημαντικό βαθμό τη λειτουργία και τον ρόλο του ιδρύματος.

Βρείτε εδώ αποδελτίωση των τίτλων των άρθρων που περιλήφθηκαν στην περιοδική αυτή έκδοση (μπορείτε να κάνετε ελεύθερη θεματική αναζήτηση).